***IKEA Pallady – magazin sustenabil***

Magazinul IKEA Pallady, din București, bd Theodor Pallady nr 57, a fost conceput și realizat ca fiind cel mai sustenabil magazin IKEA (de la momentul respectiv) din Europa de Sud-Est. Succesul a fost confirmat ulterior prin încadrarea magazinului în categoria *Excellent* a sistemului internațional BREEAM de certificare a clădirilor verzi.

Elementele de sustenabilitate sunt de natură constructivă, tehnică, dar sunt completate cu modul de operare al magazinului și cu activitățile care se desfășoară aici:

* **Energie**: eficiență energetică ridicată, sistem de pompe geotermale pentru încălzire-răcire, 1752 panouri fotovoltaice pentru generarea de electricitate in-situ, alimentare cu 100% electricitate din surse regenerabile, tuburi de lumină pentru iluminat natural în clădire, sisteme de recuperare de căldură din aerul evacuat.
* **Apă**: echipamente cu consum redus de apă, sistem de colectare a apei de ploaie și utilizare pentru irigații, utilizare a „apei gri” și a apei de ploaie pentru toalete.
* **Economie circulară**: departament specializat pentru prevenirea și reducerea pierderilor materiale și a deșeurilor, sortare a deșeurilor pe 36 de tipuri diferite și grad de reciclare a deșeurilor de 92%.
* **Transporturi**: 14 stații de încărcare a mașinilor electrice, 48 de locuri de parcare pentru biciclete, stație de reparații pentru biciclete, 100% accesibilitate pentru persoanele în fotoliu rulant
* **Biodiversitate**: specii autohtone, adaptate condițiilor urbane, pe spațiile verzi. Grădina Bio Pallady (2021) - nod de biodiversitate: plante erbacee și cu flori, arbori și arbuști, insecte (în special polenizatori), păsări.
* **Ofertă comercială**:
	+ Gama „Oamenii și Planeta” - peste 2700 de produse sustenabile IKEA. Oferă beneficii (economie de apă, energie, materiale, viață sănătoasă) sau sunt obținute din materii prime sustenabile.
	+ Creșterea ofertei vegetariene în gama alimentară (reducere cu până la 96% a amprentei de carbon)
	+ Digitalizare: eliminarea fluturașilor de reclamă, a Catalogului IKEA, a creioanelor și centimetrelor
	+ Eliminarea produselor din plastic de unică folosință (februarie 2020) șia bateriilor (iulie 2021)
	+ Servicii de buy-back pentru mobilă, campanii de colectare a uleiului, bateriilor și becurilor uzate
* **Educație informală**:
	+ Prezentarea pentru clienți a avantajelor folosirii de produse sustenabile cu impact pe Oameni (de exemplu bugetul familiei) și Planetă (antirisipă resurse) - comunicări atât în magazin, pe site sau social media IKEA, ca și în spații nestandard, ca toalete sau lifturi
	+ Ateliere pentru membrii IKEA Family cu teme de economie circulară, refolosire, reciclare
	+ Emisiunea ECO Exploratorii în parteneriat cu Radio Itsy-Bitsy
	+ Sfaturi pentru o viață sustenabilă pe IKEA.ro
	+ Traininguri de sustenabilitate obligatorii pentru toți angajații IKEA
* **Educație formală**: parteneriat cu Facultatea de Economie Agroalimentară și a Mediului din ASE, cursuri de sustenabilitate pentru studenți și masteranzi
* **Cercetare**: parteneriat cu Universitatea Politehnica București - compostarea in-situ a deșeurilor organice
* **Parteneriate sociale**: angajarea de persoane cu dizabilități (hipoacuzici) și de refugiați, includerea cu prioritate a antreprenorilor sociali între furnizorii de servicii, parteneriate cu ONGuri și OIGuri pentru susținerea cauzelor sociale și de mediu.